Benvolgut director /Benvolguda directora

Us informam que està obert el termini perquè els centres educatius puguin sol·licitar el distintiu de qualitat “Segell de Vida Saludable” del Ministeri d’Educació, Cultura i Esport.

El termini de presentació de sol·licituds és el **28 de febrer de 2018**.

Els centres docents que desitgin sol·licitar el distintiu de Qualitat “Segell de Vida Saludable” han d’enviar un escrit al Servei d’Innovació Educativa sol·licitant l’informe favorable del Departament competent en matèria d’Educació per participar en l’acreditació del distintiu de qualitat “Segell de Vida Saludable” del MECD (Annex1).

Aquesta sol·licitud s’ha d’acompanyar de la còpia de la Memòria tècnica que descriu el punt 2.1 de la Resolució de 14 de desembre de 2017.

<https://www.boe.es/diario_boe/txt.php?id=BOE-A-2017-15093>

La sol·licitud i la Memòria tècnica s’han de presentar a la adreça següent de correu electrònic: sie@dgice.caib.es

Servei d'Innovació Educativa  
Direcció General d'Innovació i Comunicat Educativa  
Conselleria d'Educació i Universitat  
C/ Ter, 16, 2a planta - 07009 Palma   
Tel. 971 17 77 81 / Fax 971 17 68 88  
Adreça electrònica: sie@dgice.caib.es   
Web: <http://tn.caib.es/SIE>

**ANNEX 1**

**Sol·licitud de l’informe per a la concessió del distintiu de qualitat Segell Vida** **Saludable**

DADES DEL CENTRE

|  |  |  |  |  |
| --- | --- | --- | --- | --- |
| Nom i llinatges del director /directora: | | | | |
| Nom del centre: | | | Codi del centre: | |
| Adreça: | | | | |
| Localitat: | | | | Codi postal: |
| Telèfon: | Fax: | Adreça electrònica: | | |

EXPÒS:

Que el centre presenta la memòria tècnica ajustada a les característiques detallades al punt 2.1 de la Resolució de 14 de desembre de 2017 de la Secretaria d’Estat d’Educació, Formació Professional i Universitats, per a la concessió del distintiu de qualitat Segell Vida Saludable.

La memòria tècnica comprèn les seccions següents:

* Portada (inclou títol i les dades bàsiques del centre).
* Índex (amb paginació).
* Resum de la vida del centre, amb un màxim de dues pàgines: dades de la seva història, entorn social, nombre de grups i d’alumnes, personal que hi presta servei, plans i projectes significatius que s’hi estiguin desenvolupant o s’hi hagin desenvolupat els darrers anys.
* Participació i implicació en el projecte dels òrgans de coordinació docent i de representació.
* Relació completa dels professors participants, indicant-hi el nivell educatiu, el càrrec i la responsabilitat en les actuacions, si escau.
* Descripció completa de les actuacions que s’han desenvolupat en la qual s’inclogui:
  + El punt de partida. Justificació de les actuacions fetes i els objectius d’aquestes, tenint en compte la realitat i necessitats del centre i de l’entorn.
  + Les accions, els procediments i els recursos, tant presencials com virtuals, que s’han posat en pràctica per desenvolupar les actuacions al centre, assenyalant amb claredat els àmbits en què s’ha actuat: coneixement d’altres realitats, participació de la comunitat escolar, creació de materials (tant fungibles com virtuals).
  + La temporalització de l’actuació, el pla de seguiment i l’avaluació.
  + La implicació de la comunitat educativa i de l’entorn del centre en les actuacions duites a terme: del professorat, de l’alumnat, de les famílies, d’altre personal i instàncies externes al centre (institucions i entitats col·laboradores) que han participat en la seva planificació i desenvolupament.
  + Les mesures preses per difondre les actuacions i les experiències adoptades.
  + La valoració dels resultats i beneficis aconseguits, especificant els instruments utilitzats, els agents que hi han intervingut i les conclusions obtingudes.
  + Els projectes d’actuació per al futur com a conseqüència del treball fet.
  + Qualsevol altra informació que es consideri necessària.

SOL·LICIT:

Que la Direcció General d’Innovació i Comunitat Educativa emeti l’informe per sol·licitar el distintiu de qualitat Segell Vida Saludable.

DOCUMENTS ADJUNTS:

1. Còpia de la memòria tècnica que descriu el punt 2.1 de la Resolució de 14 de desembre de 2017.
2. D’altres: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

……………….……….., ……. de febrer de 2018

El director / La directora Vist i plau.

L’inspector / La inspectora del Departament d’Inspecció Educativa

Nom:

**SERVEI D’INNOVACIÓ EDUCATIVA. DIRECCIÓ GENERAL D’INNOVACIÓ I COMUNITAT EDUCATIVA. CONSELLERIA D’EDUCACIÓ I UNIVERSITAT**